उत्तराखंड में टिहरी को राजशाही से आजाद कराने वाले अमर शहीद श्रीदेव सुमन की 74वीं शहादत दिवस के मौके पर डाइजर से कोटी कॉलोनी तक आयोजित हाफ मैराथन दौड़ को टिहरी विधायक धन सिंह नेगी ने हरी झंडी दिखाकर रवाना किया. इस दौरान आयोजित इस हाफ मैराथन दौड़ में करीब 450 से भी ज्यादा लोगों ने हिस्सा लिया. गौरतलब हो कि टिहरी को राजशाही की गुलामी से स्वतंत्र कराकर आजाद भारत में मिलाने वाले अमर शहीद श्रीदेव सुमन को किसी पहचान की जरूरत नहीं है. आज भी युवा उन्हें अपना आदर्श मानते हैं. बता दें कि जेल में ही राजशाही के खिलाफ भूख हड़ताल की और 84 दिन की भूख हड़ताल के बाद 25 जुलाई को उन्होंने जेल में ही शरीर त्याग दिया था.